stanford-oval/wikipedia huggingface dataset:
Jajpurin piirikunta

Jajpurin piirikunta (orijaksi ଯାଜପୁର ଜିଲ୍ଲା, Yājapura jillā) on yksi Intian Odishan osavaltion 30 piirikunnasta. Piirikunta rajautuu lännestä Dhenkanalin piirikuntaan, pohjoisesta Keonjharin ja Bhadrakin piirikuntiin, kaakosta Kendraparan piirikuntaan ja etelästä Cuttackin piirikuntaan.
Piirikunnassa oli vuoden 2011 väestönlaskennassa 1 827 192 asukasta.
Li Chun

Li Chun
Li ”Junjun” Chun (kiin. 李纯, Lǐ Chún, s. 11. helmikuuta 1988 Hunan, Kiina) on Morning Musume kahdeksannen generaation jäsen, joka otettiin mukaan myöhemmin kuin Aika Mitsui.
Hänen kanssaan Morning Musumeen liitettiin myös toinen jäsen Qian Lin. Hänen ensimmäinen singlensä Morning Musumessa oli Onna ni Sachi Are.
Kuten myös Qian Lin, Junjun on toinen jäsen Morning Musumen historiassa, joka ei ole japanilaista alkuperää.
Aiheesta muualla

Li Chunin blogi (kiinaksi)
Live to Win

| Live to Win Paul Stanley |
| --- | --- | --- |

Studioalbumin tiedot
 Studio : Hensen Recording Studios
 Julkaistu: 24. lokakuuta 2006
 Formaatti: CD
 Tuottaja(t): Paul Stanley
 Tyylilaji: hard rock, poprock
 Kesto: 33.25
 Levy-yhtiö: New Door
Muut kannet

Listasijoitukset
  Billboard 200 53.  Billboard Rock Albums 14.
Paul Stanleyn muut julkaisut
| Paul Stanley 1978 | Live to Win 2006 | One Live Kiss 2008 |
Live to Win on yhdysvaltalaisen hard rock-yhtye Kissin laulajakitaristi Paul Stanleyn toinen sooloalbumi. Albumi julkaistiin 24. lokakuuta 2006. Albumin nimikkoraita "Live to Win" esitettiin ensimmäisen kerran animaatiosarja South Parkin kymmenennen tuotantokauden jaksossa Kiusanhenki World of Warcraftin maailmassa kaksikymmentä päivää ennen albumin julkaisua. Albumin tiimoilta Stanley teki myös hyvän vastaanoton saaneen soolokiertueen, jonka esitykset koostuivat hänen molempien sooloalbumiensa kappaleista sekä Kissin tuotannosta poimituista kappaleista.
Paul Stanleyn edellinen sooloalbumi Paul Stanley julkaistiin vuonna 1978 yhdessä muiden Kissin jäsenten omien sooloalbumien kanssa.
Kappaleet

Live to Win – 3.07 (säv. Paul Stanley, Desmond Child, Andreas Carlsson)
Lift – 4.01 (säv. Stanley, Child, Marti Frederiksen)
Wake up Screaming – 3.00 (säv. Stanley, Child, Carlsson)
Every Time I See You Around – 3.28 (säv. Stanley, Pete Masitti)
Bulletproof – 3.01 (säv. Stanley, Carlsson)
All About You – 3.16 (säv. Stanley, Carlsson, Child)
Second to None – 3.35 (säv. Stanley, Carlsson)
It's Not Me – 3.19 (säv. Stanley, Holly Knight, Charlie Midnight)
Loving You Without You Now – 3.16 (säv. Stanley)
Where Angels Dare – 3.22 (säv. Stanley, Child, John 5)
Muusikot

Paul Stanley – soolo- ja rytmikitara, laulu, perkussiot
Corky James – soolo- ja rytmikitara, bassokitara (kappaleet 1, 3, 6, 8 ja 10)
Brad Fernguist – rytmikitara (kappaleet 6 ja 8), soolokitara (kappaleet 1, 3, 4, 6, 7, 8 ja 9)
John 5 – rytmikitara (kappale 10), soolokitara (kappaleet 5 ja 10)
Tommy Denander – rytmikitara (kappale 3)
Andreas Carlsson – rytmikitara ja taustalaulu (kappale 5)
Bruce Kulick – bassokitara (kappaleet 4, 7 ja 9)
Sean Hurley – bassokitara (kappaleet 2, 5 ja 10)
David Campbell – jousiorkesterin johto (kappaleet 4, 7 ja 9)
Harry Sommerdahl – koskettimet, musiikkiohjelmointi (kappaleet 1, 2, 3, 5, 6, 7 ja 10)
Russ Irwin – piano ja koskettimet (kappale 4), koskettimet (kappale 8)
Zac Rae – piano (kappale 5)
Greg Kurstin – piano (kappaleet 7 ja 9)
Brian Steckler – koskettimet (kappale 9)
C.C. White – taustalaulu (kappaleet 5 ja 10)
John Shanks – taustalaulu (kappale 10)
Arvostelut

About.com:
AllMusic:
Imperiumi: 8/10
Soundi:
Live in the U.K.

| Live in the UK Helloween |
| --- | --- | --- |

Livealbumin tiedot
 Äänitetty : marraskuu 1988 Edinburgh, Skotlanti Manchester, Englanti
 Julkaistu: 6. huhtikuuta 1989
 Formaatti: CD
 Tuottaja(t): Tommy Hansen
 Tyylilaji: heavy metal power metal
 Kesto: 49.44
 Levy-yhtiö: Noise
Helloweenin muut julkaisut
| Keeper of the Seven Keys Part II 1988 | Live in the UK 1989 | Pink Bubbles Go Ape 1991 |
Live in the UK on saksalaisen power metal -yhtye Helloweenin ensimmäinen livealbumi, joka ilmestyi vuonna 1989. Muutamissa maissa albumi julkaistiin nimellä Keepers Live. Yhdysvalloissa albumin nimenä oli I Want Out – Live. Kappaleet nauhoitettiin Edinburghissa, Skotlannissa ja Manchesterissa, Englannissa marraskuussa 1988.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | A Little Time | 6.34 |  |  |  |  |  |  |  |
| 2. | Dr. Stein | 7.00 |  |  |  |  |  |  |  |
| 3. | Future World | 9.33 |  |  |  |  |  |  |  |
| 4. | Rise And Fall | 4.51 |  |  |  |  |  |  |  |
| 5. | We Got the Right | 6.08 |  |  |  |  |  |  |  |
| 6. | I Want Out | 5.58 |  |  |  |  |  |  |  |
| 7. | How Many Tears | 9.40 |  |  |  |  |  |  |  |
|  |  | 49.44 |  |  |  |  |  |  |  |
Kokoonpano

Michael Kiske – laulu
Kai Hansen – kitara
Michael Weikath – kitara
Markus Grosskopf – basso
Ingo Schwichtenberg – rummut
Aiheesta muualla

Live in the U.K. Discogsissa. (englanniksi)
Albumi Live in the U.K. Encyclopaedia Metallum -sivustolla (englanniksi)
Live in the UK oli Kai Hansenin viimeiseksi jäänyt levytys Helloweenin rivistöissä. Kuva vuodelta 2005.
Live – Friday the 13th

| Live – Friday the 13th Maroon 5 |
| --- | --- | --- |

Livealbumin tiedot
 Äänitetty : 13. toukokuuta 2005
 Julkaistu: 20. syyskuuta 2005
 Tuottaja(t): Melinda Kelly
 Tyylilaji: pop rock
 Kesto: 77.58
 Levy-yhtiö: A&M Octone Records
Maroon 5:n muut julkaisut
| 1.22.03.Acoustic 2004 | Live – Friday the 13th 2005 | It Won't Be Soon Before Long 2007 |
Live – Friday the 13th on yhdysvaltalaisyhtye Maroon 5:n livelevy ja DVD. Se äänitettiin Kalifornian Santa Barbarassa 13. toukokuuta 2005.
Kappaleet

Shiver – 4.49
Through with You – 3.19
Tangled – 3.37
Harder to Breathe – 2.59
The Sun – 7.52
Wasted Years – 5.23
Secret / Ain't No Sunshine – 7.11
Not Coming Home – 4.28
This Love – 5.14
Must Get Out – 4.08
Sunday Morning – 6.37
Sweetest Goodbye – 9.38
Hello – 3.52 (Oasis-cover)
She Will Be Loved – 8.51
Arvostelut

Allmusic:
Aiheesta muualla

Live – Friday the 13th discogs.com -sivustolla
Maroon 5
| --- | --- |
Studioalbumit:   Songs About Jane (2002)  It Won’t Be Soon Before Long (2007)  Hands All Over (2010)  Overexposed (2012)  V (2014)  Red Pill Blues (2017)  Jordi (2021) 
Livealbumit:   1.22.03.Acoustic (2004)  Live – Friday the 13th (2005)  Live from SoHo (2008)  Live from Le Cabaret (2008) 
Kokoelmat:   The B-Side Collection (2007)  Call and Response: The Remix Album (2008)  Singles (2015) 
Singlet:   ”Harder to Breathe”  ”This Love”  ”She Will Be Loved”  ”Sunday Morning”  ”Must Get Out”  ”Makes Me Wonder”  ”Wake Up Call”  ”Won’t Go Home Without You”  ”If I Never See Your Face Again”  ”Misery”  ”Give a Little More”  ”Never Gonna Leave This Bed”  ”Moves Like Jagger”  ”Payphone”  ”One More Night”  ”Daylight”  ”Love Somebody”  ”Maps”  ”Animals”  ”Sugar”  ”This Summer”  ”Feelings”  ”Don’t Wanna Know”  ”Cold”  ”What Lovers Do”  ”Wait”  ”Girls Like You”  ”Memories”  ”Nobody’s Love”  ”Beautiful Mistakes”  ”Lost” 
Promosinglet:   ”It Was Always You”  ”Help Me Out”  ”Whiskey” 
Luettelot:   Diskografia  Videografia  Luettelo kappaleista  Luettelo jäsenistä 
Muuta:   Super Bowl LIII:n puoliaikashow  The Fourth World  ”Soap Disco”
Janakkalan Sanomat

| Janakkalan Sanomat |
| --- | --- |

Julkaisija:  Sanoma Media Finland
Päätoimittaja:  Veera Visapää
Kotimaa:  Suomi
Ilmestymistiheys:  kerran viikossa
Kieli:  suomi
Aiheesta muualla
Kotisivu
Janakkalan Sanomat on Janakkalassa ilmestyvä sanomalehti. Lehti ilmestyy kerran viikossa, torstaisin. Sen päätoimittaja on Veera Visapää.
Janakkalan Sanomat kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma.
Aiheesta muualla

Janakkalan Sanomien verkkosivut
Isovesiäinen

| Isovesiäinen |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arhtropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Vedensuosijamaiset Hydrohiloidea
Heimo::  Vesiäiset Hydrophilidae
Alaheimo::  Hydrophilinae
Tribus::  Hydrophilini
Suku::  Hydrochara
Laji::  caraboides
Kaksiosainen nimi
 Hydrochara caraboides  (Linnaeus, 1758) 
Katso myös
   Isovesiäinen Wikispeciesissä   Isovesiäinen Commonsissa 
Infobox OKNimi-testi OK: 
Isovesiäinen (Hydrochara caraboides) on vesiäisten heimoon kuuluva laji. Se on 14–18 mm:n pituinen. Se on musta, kiiltävä ja vihreän hohteinen. Alapuolella on tiheää karvoitusta. Muodoltaan eläin on munanmuotoinen ja pitkulainen ja muistuttaa sukeltajia. Munat ovat munakotelossa. Isovesiäistä esiintyy Ahvenanmaalla ja se on uhanalainen.
Aiheesta muualla

Laji.fi: Isovesiäinen (Hydrochara caraboides)
iNaturalist: Isovesiäinen (Hydrochara caraboides)
Isovesiäinen (Hydrochara caraboides) (Arkistoitu – Internet Archive) forest.uef.fi
Encyclopedia of Life (EOL): Hydrochara caraboides (englanniksi)
UniProt: Taxonomy - Hydrochara caraboides (englanniksi)
Global Biodiversity Information Facility (GBIF): Hydrochara caraboides (englanniksi)
Live – Apocalypse

| Live – Apocalypse Christ Agony |
| --- | --- | --- |

Livealbumin tiedot
 Äänitetty : 3. lokakuuta 2002 Proxima, Varsova
 Julkaistu: 28. tammikuuta 2002
 Tyylilaji: black metal
 Kesto: 51.11
 Levy-yhtiö: Apocalypse Production
Christ Agonyn muut julkaisut
| Unholyunion / Daemoonseth Act II 2000 | Live – Apocalypse 2002 | Christ Agony 2005 |
Live – Apocalypse on puolalaisen metalliyhtye Christ Agonyn livealbumi, joka on julkaistu vuonna 2002.
Kappaleet

Sadness of Immortality – 8.05
Devilish Sad – 4.34
Eternal Desire – 3.39
Paganhorns – 6.46
Firey Torches – 4.09
Mephistospell – 7.27
Moonlight – 10.32
Prophetical Part III – 5.59
Kokoonpano

Cezar – kitara, laulu
G-Hatt – kitara
Blackie – basso, laulu
Thoarinus – rummut
Aiheesta muualla

Albumi Live – Apocalypse Encyclopaedia Metallum -sivustolla (englanniksi)
Live Apocalypse discogs.com -sivustolla
Itsenäisten valtioiden yhteisön jääkiekkomaajoukkue

| IVY |
| --- | --- |
Valmentaja:  Viktor Tihonov
Eniten otteluita:  Andrei Homutov : 13
Eniten pisteitä:  Andrei Homutov : 17

Ensimmäinen ottelu
  IVY 7-2 Itävalta    (Feldkirch, Itävalta; 19. tammikuuta 1992)  
Viimeinen ottelu
  IVY 3-1 Kanada    (Albertville, Ranska; 23. helmikuuta 1992)  
Suurin voitto
  Ranska 0-8 IVY  (Albertville, Ranska; 14. helmikuuta 1992) 
Suurin tappio
  Sveitsi 3-0 IVY   (Rapperswil-Jona, Sveitsi; 2. helmikuuta 1992) 
Olympialaiset
 Kultaa:  1
Itsenäisten valtioiden yhteisön (IVY) jääkiekkomaajoukkue koottiin vuoden 1992 talviolympialaisia varten korvaamaan edellisenä vuonna hajonneen Neuvostoliiton jää­kiekkomaa­joukkue. Joukkue voitti turnauksessa kultaa. Turnauksen jälkeen entiset Neuvostoliiton tasavallat ovat osallistuneet turnauksiin omilla joukkueillaan. Joukkue käytti lippunaan olympialippua. Joukkue osallistui olympiaturnauksen lisäksi myös Sweden Hockey Gamesiin ja Nissan Cupiin.
Joukkue talviolympialaisissa 1992

Päävalmentaja: Viktor Tihonov
| P | # | Pelaaja |
| --- | --- | --- |
| MV |  | Mihail Štalenkov |
| MV |  | Andrei Trefilov |
| MV |  | Nikolai Habibulin |
| P |  | Sergei Bautin |
| P |  | Darius Kasparaitis |
| P |  | Igor Kravtšuk |
| P |  | Vladimir Malahov |
| P |  | Dmitri Mironov |
| P |  | Dmitri Juškevitš |
| P |  | Aleksei Žitnik |
| P |  | Sergei Zubov |
| H |  | Igor Boldin |
| H |  | Nikolai Borštševski |
| H |  | Vjatšeslav Butsajev |
| H |  | Vjatšeslav Bykov |
| H |  | Jevgeni Davydov |
| H |  | Juri Hmyljov |
| H |  | Andrei Homutov |
| H |  | Andrei Kovalenko |
| H |  | Aleksei Kovaljov |
| H |  | Sergei Petrenko |
| H |  | Vitali Prohorov |
| H |  | Aleksei Žamnov |
Nuorten maajoukkue

Itsenäisten valtioiden yhteisön alle 20-vuotiaiden jääkiekkomaajoukkue voitti Saksassa vuoden vaihteessa 1992 nuorten maailmanmestaruuden
James Henry Garland

James Henry Garland (s. 13. joulukuuta 1931) on yhdysvaltalainen roomalaiskatolinen piispa. Hänet vihittiin papiksi Cincinnatin arkkihiippakuntaan 15. elokuuta 1959 ja nimitettiin sen vihkipiispaksi sekä Garrianan titulaaripiispaksi 2. kesäkuuta 1984. Piispaksi konsekroinnin suoritti 25. heinäkuuta Daniel Edward Pilarczyk, jota avustivat Nicholas Thomas Elko ja Edward Anthony McCarthy.
Garland sai 6. lokakuuta 1992 nimityksen Marquetten piispaksi, joksi hänet asetettiin 11. marraskuuta. Hän erosi tehtävistään 13. joulukuuta 2005.
Jack Posobiec

Jack Posobiec
Jack Posobiec (s. 1984) on yhdysvaltalainen yhteiskunnallinen vaikuttaja, joka on tullut tunnetuksi useista disinformaatiokampanjoista ja salaliittoteorioista.
Posobiec on kertonut opiskelleensa Templen yliopistossa. Hän opiskeli sanojensa mukaan myös Pennsylvanian yliopiston Wharton Schoolissa, josta kuitenkin vahvistettiin, ettei hän ollut ottanut siellä ainakaan oppiarvoon tähtääviä kursseja. Posobiecilla oli vuonna 2008 pieni rooli elokuvassa The Forbidden Kingdom – kaksi mestaria. Hän oli tiedustelun upseerina Yhdysvaltain laivaston reservissä vuosina 2012–2018, minkä laivasto vahvisti. Posobiec ei kuitenkaan läpäissyt turvallisuusselvitystä vuonna 2017. Puolustusaiheinen Task & Purpose -julkaisu väitti Posobiecin jakaneen luottamuksellista tietoa Twitteriin, minkä Posobiec kiisti. Vuodesta 2016 lähtien Posobiec on keskittynyt lähinnä poliittiseen vaikuttamiseen. Twitter vahvisti hänen tilinsä huhtikuussa 2017. Hän väitti siellä olleensa toimittaja ja CBS Newsin työntekijä, minkä CBS News kuitenkin kiisti. Vahvistettu tili kasvatti Posobiecin näkyvyyttä merkittävästi. Syyskuussa 2020 hän ylitti miljoonan Twitter-seuraajan rajan.
Posobiec on kertonut tekevänsä hyvin läheistä yhteistyötä Oath Keepersin kanssa. Hän on työskennellyt kirjoittajana ja tapahtumien puhujana Turning Point USA:n palveluksessa. Posobiec on osallistunut Rebel Newsin, Human Eventsin ja One America News Networkin toimittamiseen sekä Steve Bannonin War Room -podcastiin. Hän on lisäksi ollut vierailevana osallistujana Infowars.comissa. Vuonna 2017 Posobiec julkaisi kirjan Citizens for Trump: The Inside Story of the People’s Movement To Take Back America. Vuonna 2018 hän käsitteli disinformaation levittämisen strategioita ja antoi poliittisten kampanjoiden voittamiseen neuvoja kirjassa 4D Warfare: A Doctrine for a New Generation of Politics. Siinä Posobiec esitteli Venäjän informaatiosodankäynnin tapoja ja esitti nykyaikaisten sotien olevan psykologisia sotia, joiden tarkoitus on heikentää vastapuolen motivaatiota. Posobiec on toistuvasti viitannut myönteisesti Aleksandr Duginin kirjoituksiin.
Posobiec on toistuvasti kutsuttu CPAC-tapahtumiin.
Kampanjat

Posobiec oli vuonna 2016 yksi merkittävimmistä Pizzagate-salaliittoteorian edistäjistä. Tammikuussa 2017 Buzzfeed kirjoitti hänen edellisenä vuonna soluttautuneen Donald Trumpia vastustaneiden mielenosoittajien joukkoon kantaen kylttiä, jossa luki ”Rape Melania”. Sanoista tuli suosittu aihetunniste Twitterissä, jossa välitettiin mielikuvaa siitä, että kyltin olisi tehnyt Trumpin vastustaja. Posobiec kuitenkin kiisti Buzzfeedin syytöksen. Buzzfeed sai väitteensä mukaan haltuunsa myös chatviestejä, joissa Posobiec kehui sillä, kuinka oli pyrkinyt saamaan Trumpin vastaiset mielenosoittajat vaatimaan Trumpin tappamista. Posobiec piti chatviestejä väärennettyinä.
Toukokuussa 2017 Posobiec teki Weevin kanssa yhteistyötä Venäjän tukemaksi väitetyssä MacronLeaks-kampanjassa, jonka tarkoitus oli tukea Marine Le Penin kampanjaa Ranskassa. Omien sanojensa mukaan myös Posobiecin valkovenäläissyntyinen vaimo osallistui MacronLeaks-kampanjaan.
Posobiec lisäsi merkittävästi vaalitulokset kiistäneen Stop the Steal -hankkeen näkyvyyttä. 5. tammikuuta 2021 hän puhui Washington DC:ssa mielenosoituksessa, joka edelsi Yhdysvaltain kongressitalon valtausta. Tässä yhteydessä hän arveli The Epoch Timesille seuraavan päivän tulevan olemaan historiallinen ja ennennäkemätön. Jälkikäteen Posobiec syytti kongressitalon valtauksesta Antifaa. Hän käsitteli aihetta myös kirjassa The Antifa (2021). Kesäkuussa 2020 hän syytti Antifaa värivallankumouksen haluamisesta Yhdysvaltoihin. Hänen mukaansa sama pelikirja oli käytössä kaikkialla maailmassa. Posobiec on usein laatinut rikoksia koskevia valeuutisia.
Ukrainan täysimittaisen sodan alettua helmikuussa 2022 Posobiec tuki disinformaatiokampanjaa, jonka mukaan Ukrainassa oli Yhdysvaltain tukemia biolaboratorioita. Hän myös kyseenalaisti tiedot Butšan verilöylystä.
James Hector MacDonald

James Hector MacDonald CSC (s. 28. huhtikuuta 1925 Whycocomagh) on kanadalainen roomalaiskatolinen arkkipiispa. Hänet vihittiin papiksi 29. kesäkuuta 1953 ja nimitettiin Hamiltonin hiippakunnan vihkipiispaksi sekä Gibban titulaaripiispaksi 9. helmikuuta 1978. Piispaksi konsekroinnin suoritti 17. huhtikuuta Paul Francis Reding, jota avustivat Joseph Neil MacNeil ja Joseph Francis Ryan.
MacDonald sai 12. elokuuta 1982 nimityksen Charlottetownin piispaksi, jonka virkaan hänet asetettiin 7. lokakuuta. Hänet nimitettiin 2. helmikuuta 1991 Saint John'sin arkkipiispaksi, ja hän toimi tässä virassa, kunnes jäi eläkkeelle 4. joulukuuta 2000.
Jaime Vendera

Jaime Vendera on yhdysvaltalainen rock-laulaja ja ensimmäinen henkilö, joka sai kameran edessä kristallilasin rikki pelkän oman äänensä avulla. Ennätys kuvattiin Myytinmurtajat-sarjaan. Jaimen ääniala on kuusi oktaavia.[lähde? ]
Jaime on kirjoittanut useita kirjoja, kuten Raise Your Voice ja The Ultimate Breathing Workout.
Aiheesta muualla

Jaimen virallinen MySpace sivu
Jaimen viralliset kotisivut
Jamila Sanmoogan

Jamila Keizia Sanmoogan (s. 20. maaliskuuta 1997 Georgetown) on guyanalainen uimari. Hän edustaa Dolphin Speed Swim Clubia.
Sanmoogan sijoittui kesäolympialaisissa 2016 Rio de Janeirossa 63. sijalle naisten 50 metrin vapaauinnissa.
Uinnin maailmanmestaruuskilpailuissa hän sijoittui vuonna 2015 Kazanissa 50 metrin perhosuinnissa 56:nneksi ja 50 metrin vapaauinnissa 80:nneksi. Vuoden 2017 MM-kilpailuissa Budapestissa Sanmoogan ui 45:nneksi 50 metrin perhosuinnissa ja 62:nneksi 50 metrin vapaauinnissa. Kansainyhteisön kisoissa 2018 hän sijoittui 23:nneksi 50 metrin perhosuinnissa, 32:nneksi 100 metrin vapaauinnissa ja 34:nneksi 50 metrin vapaauinnissa.
James Hepburn

James Hepburn voi tarkoittaa:
James Hepburn (Bothwellin jaarli) (n. 1535–1578), skotlantilainen aatelinen
James Curtis Hepburn (1815–1911), yhdysvaltalainen lähetyssaarnaaja-lääkäri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”James Hepburn”, voi hakea sivunnimihaulla, laajalla sivunnimihaulla tai tekstihaulla.
Linné-yliopisto

| Linné-yliopisto> Linnéuniversitetet |
| --- | --- |

 lat. Universitas Linnæus 
 engl. Linnaeus University 
Motto:  Nyfikenhet, nytänkande, nytta, närhet (suom. uteliaisuus, uusajattelu, hyöty, läheisyys)
Perustettu:  2010 (1977)
Tyyppi:  Julkinen
Budjetti:  1,536 mrd. kruunua (2012)
Rehtori:  Stephen Hwang
Henkilökunta:  2 033 (2012)
Opiskelijoita:  14 981 (2012)
Jatko-opiskelijoita:  302 (2012)
Sijainti:  Växjö ja Kalmar,  Ruotsi
Yhteistyö:  EUA, SUHF
Sivusto:  www.lnu.se
Linné-yliopisto on ruotsalainen valtiollinen yliopisto, joka perustettiin 1. tammikuuta 2010 Växjön yliopiston ja Kalmarin korkeakoulun yhdistyttyä. Näiden olemassaolo erillisinä oppilaitoksina lakkasi samana päivänä. Yliopiston nimi on kunnianosoitus tutkija Carl von Linnélle, joka syntyi Råshultin apupappilassa Stenbrohultissa, Smoolannissa. Yliopiston toiminta keskittyy pääasiassa Växjöhön ja Kalmariin, mutta sillä on koulutusta myös Hultsfredissä, Ljungbyssä ja Nybrossa. Yliopiston rehtorina on toiminut sen perustamisesta lähtien Stephen Hwang, ja yliopiston johtaja on Per Brolin.
Historia

Linné-yliopiston muodostuminen alkoi strategisena yhteistyönä vuonna 2004. Blekingen teknillisen korkeakoulun vetäydyttyä yhteistyöstä 2008 jäljelle jäivät Växjön yliopisto ja Kalmarin korkeakoulu, jotka yhdistyivät vuonna 2010.
Joulukuussa 2008 asetettiin Lars Haikolan johtama organisaatiokomitea, jonka tehtävänä oli mm. päättää Linné-yliopiston henkilöstöstä. Ruotsin hallitus oli antanut komitealle tehtäväksi toimia Linné-yliopiston väliaikaisena hallituksena vuoden 2009 ajan. Komitea esitteli 3. kesäkuuta 2009 ehdotuksenaan rehtoriksi Stephen Hwangin, joka oli fysiikan professori ja toiminut aiemmin Karlstadin yliopistossa. Ruotsin hallitus valitsi 27. elokuuta 2009 Stephen Hwangin Linné-yliopiston rehtoriksi ajalle 1. tammikuuta 2010 – 31. joulukuuta 2015.
Peruskoulutus ja tutkimus

Peruskoulutus kattaa yli 60 perustutkinto-ohjelmaa ja täydennyskoulutusta, ja kaiken kaikkiaan tarjolla on yli 1200 kurssia yli 50 eri aineesta. Maisteritutkinnon voi suorittaa yli 20 aineessa. Yliopiston tutkimustyö pitää sisällään humanististen tieteiden, yhteiskuntatieteiden, luonnontieteiden ja tekniikan kaltaisia aloja.
Tiedekunnat, yksiköt ja laitokset > Tiedekunnat

Linné-yliopistossa toimivat seuraavat tiedekunnat (virallinen, ruotsinkielinen nimi sulkeissa):
Kauppakorkeakoulu (Ekonomihögskolan)
Terveys- ja biotieteiden tiedekunta (Fakulteten för hälso- och livsvetenskap)
Taiteiden ja humanististen tieteiden tiedekunta (Fakulteten för konst och humaniora)
Yhteiskuntatieteellinen tiedekunta (Fakulteten för samhällsvetenskap)
Teknillinen tiedekunta (Fakulteten för teknik)
Opettajien koulutuksesta vastaa opettajankoulutuksen toimikunta (Nämnden för lärarutbildning), ja Linné-yliopiston pedagogista kehitystyötä koordinoi yliopistopedagoginen yksikkö (Universitetspedagogiska enheten).